اسلام آباد (خصوصی رپورٹ) وزیراعظم آفس کے چھٹے فلور پر واقع کمرے میں آگ لگ گئی۔ ذرائع کے مطابق وزیراعظم آفس کے چھٹے فلور پر کیبنٹ بلاک کے برابر میں واقع کمرے میں اچانک آگ بھڑک اٹھی، جس کے بعد کمرے میں موجود اسٹاف نے فوری طور پر کمرہ خالی کردیا۔ آتشزدگی کے واقعے کے فوری بعد وزیراعظم سیکریٹریٹ کو عملے سے خالی کرانے کا عمل شروع کردیا گیا۔ آگ بجھانے کے لیے وزیراعظم آفس کے فائر سسٹم سے مدد لی جارہی ہے، اس کے علاوہ واقعے کی اطلاع ملنے پر فائر بریگیڈ اور ریسکیو ٹیمیں بھی امدادی کارروائیوں کے لیے پہنچ گئیں۔ ذرائع کا کہنا ہےکہ کیبنٹ بلاک کے کمرے کی انڈر گراؤنڈ وائرنگ میں شارٹ سرکٹ ہوا جس کے باعث آتشزدگی ہوئی، اس کمرے میں کیبنٹ اجلاس کے حوالے سے ڈاکیومینٹیشن کی جاتی ہے۔ ذرائع نے بتایا کہ آگ کی شدت زیادہ ہے تاہم اس میں کوئی جانی نقصان کی اطلاع نہیں ملی۔ ذرائع کا کہنا ہےکہ آتشزدگی کے واقعے کے وقت وزیراعظم عمران خان اپنے دفتر میں موجود نہیں تھے. ریسکیو وفائر گریڈ عملے کا کہنا ہے کہ آگ پر قابو پالیا گیا ہے.

Like this: Like Loading...